#COLOROFTHEMONTH: Blanc seda
El #ColoroftheMonth, Blanc Seda, és una tonalitat molt clara amb certs matisos grisencs, que fa que les formes i els materials destaquin al màxim, permet una àmplia combinació de colors i ajuda a il·luminar totes les estances de la casa.
En el magnífic projecte de l'Eixample de Barcelona, el noble i lleuger Blanc Seda amb acabat mat, es fon perfectament amb el seu entorn i amb el color de les parets, creant espais diàfans i lluminosos. A més, crea una excel·lent composició cromàtica amb la resta de materials naturals de l'habitatge, com són la pedra o la fusta, i contrasta amb els càlids tons terra i marrons del mobiliari i decoració.
Amb una pintura blanca de qualitat, es poden cobrir les finestres i balconeres de fusta, matisant la textura natural del material o bé ocultant-la totalment. Amb els vernissos i tints d’Iscletec, es pot aconseguir el resultat que es desitgi, sempre respectant la transpiració de la fusta amb productes 100% ecològics.
Compartir: 09/11/2017
#VestimBarcelona – Un referent d’elegància i modernitat
PORTONS DE FUSTA – La teva millor opció.
Les contraportes o portons de fusta són característiques distintives de la casa i, de vegades, tenen influència en la imatge de tota la zona en la qual aquesta se situa, aportant una personalitat única.
No és només un element decoratiu, sinó que protegeix contra la pluja, calamarsa, sol, neu i fred, aporta intimitat i dificulta l’entrada per part d'intrusos. Per les seves múltiples funcions, és important escollir el producte amb major resistència i durabilitat.
Per això, presentem els portons de fusta d’Iscletec, que es caracteritzen per la seva infinita personalització i la màxima qualitat en tots els materials utilitzats (ferramentes, tancaments de seguretat, etc.). És un element cada vegada més utilitzat per arquitectes i fabricants, sobretot en remodelacions i renovacions, que et sorprendrà per la seva simplicitat.
El muntatge es realitza directament en l'obra, en conjunt amb l'aïllament, o bé, adherint la ferramenta en el propi marc. Per afegir més prestacions a aquest format, incorporem la gamma RUSTIC de les ferramentes MACO, que ofereixen confiança i seguretat: nous sistemes regulables i totalment adaptables a qualsevol requeriment, amb un ús senzill que resulta en un muntatge estable, precís, ràpid i sense esforç.
A més si el client ho desitja, gestionem amb altres proveïdors la completa integració de tot tipus de persianes o qualsevol altre tancament amb la nostra finestra de fusta, dissenyant i fabricant els elements necessaris perquè el conjunt sigui únic.
Infinites formes, infinits materials, múltiples FORMATS
Gràcies a la tecnologia d'última generació de les seves instal·lacions, la qualitat dels seus productes i el seu expert equip professional, Iscletec ofereix solucions avançades en tancaments de fusta, amb la màxima versatilitat.
Amb la nova secció FORMATS, la firma demostra la seva gran capacitat per transformar-se, adaptar-se i ampliar horitzons, proporcionant una infinitat de formes i tipologies en finestres i balconeres de fusta. Aquest apartat, reflecteix l'ampli ventall de possibilitats dels tancaments de fusta de la manera més visual i pràctica, perquè puguis escollir la que millor s'adapti als teus gustos i necessitats.
Iscletec avança davant les exigències del mercat, reforça la personalització dels seus productes i aposta per la innovació i el disseny, per proporcionar un resultat òptim en cadascun dels seus projectes.
Compartir: 17/10/2017
#COLOROFTHEMONTH: Gris Maragda
El color d'aquest mes, el #ColorOfTheMonth, està directament relacionat amb l'últim projecte d’Iscletec: el palauet modernista reformat pel prestigiós arquitecte Alejandro Werner Pons.
La solemnitat d'aquest edifici havia de reflectir-se en el color del tint de totes les seves finestres i balconeres: el Gris Maragda. Es tracta d'un to gris verdós, que combina l'elegància d'un color neutre com el gris, amb la potència i majestuositat del color de la preciosa pedra maragda.
El verd maragda és sinònim de luxe, progrés i evolució, atributs que encaixen perfectament amb aquest edifici modernista de principis del S.XX. La tonalitat dels tancaments es fusiona harmoniosament amb l'entorn de l'edifici i, a més, contrasta amb el color beix i blanc de la façana, aconseguint un fantàstic resultat.
Aquesta col·laboració amb el reconegut estudi d'arquitectura d'Alejandro Werner, reflecteix l'exigència de treball d’Iscletec, que utilitza vernissos totalment ecològics i que respecten la transpiració i textura natural de la fusta. Iscletec s'adapta a les necessitats del client i als requeriments de la construcció, i personalitza al màxim cada un dels detalls dels seus productes.
Compartir: 11/10/2017
NOU PROJECTE: UN SÍMBOL DE L’ESPLENDOR MODERNISTA
Al districte de Sarrià - Sant Gervasi de Barcelona, a prop de l’estació del Peu del Funicular de Vallvidrera, trobem aquest emblemàtic palauet modernista de principis del segle XX, reformat pel prestigiós arquitecte Alejandro Werner Pons.
L’edifici compta amb tres plantes de grans dimensions i una magnífica torre adossada que defineix la rotunda personalitat de l’indret. Amb un ampli pati exterior a diferents nivells, l’habitatge s’envolta d’un espectacular entorn natural que el recull harmoniosament, aportant la privadesa necessària a aquesta joia modernista.
EL PAPER D’ISCLETEC AL PROJECTE
Werner ha confiat en la feina i qualitat d’Iscletec per fabricar les portes, finestres, balconeres i porticons de tot l’habitatge privat, que demanava elevades prestacions aïllants i estètiques.
El model escollit ha estat Iscletec 78 de fusta de pi laminat, que aconsegueix una major resistència i estabilitat. Tots els tancaments estan reforçats tèrmicament amb finestres d’alta eficiència energètica i vidres tèrmics de baixa emissivitat, que impedeixen que l’energia generada s’escapi a l’exterior i generen un estalvi econòmic. A més, totes les finestres i balconeres disposen de porticons de fusta que ajuden a controlar la radiació solar de l’edifici i permeten escollir la quantitat de llum que entra a l’interior. Els porticons de les portes, tant d’entrada com del pati i la terrassa, són plegables, de manera que es recullen amb facilitat per millorar la mobilitat a l’espai.
Per intensificar les prestacions finals, s’han afegit les prestigioses ferramentes MACO, que representen la seguretat, durabilitat i eficiència, sempre treballant amb el màxim nivell de qualitat.
UNA JOIA MODERNISTA A BARCELONA
Iscletec s’ha sumat a aquest projecte amb un important repte estètic: un exclusiu i singular disseny de les finestres de la segona i tercera planta, que compten amb una petita finestra abatible superior amb vidres i porticons personalitzats, que s’adapten a la peculiar forma de les obertures.
La moderna i renovada aportació d’Iscletec, que ha treballat minuciosament cadascun dels detalls dels tancaments de fusta, manté intacta l’essència de la construcció. L’espectacular resultat final és un símbol de l’elegància i de la magnífica convergència d’estils i acabats plens de personalitat, que respecten el protagonisme del llenguatge modernista original del palauet.
Les finestres estan tintades amb pintura ecològica i d’última generació Sikkens, amb el color demanat pel client: el Gris Maragda. Es tracta d’un to gris verdós que acompanya l’estètica de l’entorn, i contrasta amb el color beix i blanc de la façana, aconseguint un fantàstic resultat.
Aquesta magnífica col·laboració amb el reconegut estudi d’arquitectura d’Alejandro Werner, reflecteix l’exigència de treball d’Iscletec, que s’adapta a les necessitats del client i als requeriments de la construcció, i personalitza al màxim cadascun dels detalls dels seus productes.
El teu nou lloc de trobada i d'inspiració...